kardosdrur/scandi-wiki huggingface dataset:
Fender

Fender Musical Instruments Corporation normalt kaldet Fender er et udbredt fabrikat af guitarer, el-basser, fra 1964-85 Fender Rhodes elektronisk piano, og guitarforstærkere. Fender Musical Instruments Corporation (tidligere Fender Electric Instrument Company) blev grundlagt af Clarence "Leo" Fender i 1946. 

Leo Fender udviklede i 1951 den første serieproducerede elektriske guitar med massiv krav krop. Guitaren blev fremstillet under navnet Fender Esquire og havde en enkelt pick-up, men Fender påbegyndte kort efter produktionen af en næsten identisk guitar med to pick-up'er, som blev solgt under navnet Fender Telecaster. I 1954 blev elguitaren Stratocaster introduceret. Leo Fender solgte sit firma til CBS i 1965 og startede senere guitarproducenten G&L i 1979 sammen med George Fullerton og Dale Hyatt. G&L stod for George & Leo, men blev senere ændret til Guitars by Leo.

Guitar 

 Stratocaster
 Telecaster
 Showmaster
 Esquire
 Jaguar
 Lead
 Jazzmaster
 Mustang
 Artist Models
 Starcaster
 Fender Music Master
 Fender Coronado
 Fender 12 strenget
 Fender Swinger (Bliver også kaldt Fender Music lander eller Fender Arrow)

Bas 
 Precision Bass
 Jazz Bass
 Jaguar
 Mustang Bass
 Artist Models
Precision er den første model, der kom frem i 1952 og er også den første elektriske bas i musikhistorien.

Forstærker 
Fender har et bredt udvalg af guitarforstærkere. Mest kendte er Bassman, Fender Reverb, Cyber-Twin, Blues Junior, Blues DeVille m.f.

Andre selskaber 
Fender ejer også andre selskaber der producerer musikinstrumenter:
 Fender Squier
 Gretsch
 Jackson
 SWR
 Guild Guitars
 Charvel Guitars
 Brand X
 Tacoma Guitars
 EVH

Se også 
 Guitarister kendt for at spille Fender Stratocaster
 Guitarister kendt for at spille Fender Telecaster

Eksterne henvisninger 

Guitarproducenter
Etableret i 1946
ESP Guitars

ESP Guitar Company er en japansk producent af elektriske guitarer og el-basser. Virksomheden er beliggende i Tokyo i Japan og i Los Angeles i Californien. Forkortelsen ESP står for Electric Sound Products.

Historie 
ESP blev grundlagt i 1975 af Hisatake Shibuya som en butikskæde af musikforretninger i Japan. I 1985 begyndte ESP at lave reservedele og håndlavede custom guitarer. I 1986 åbnede virksomheden et kontor i New York, USA, således at amerikanske guitarister også kan få lavet specialbyggede guitarer. I 1996 bliver afdelingen LTD oprettet. Guitarerne herfra er fuldstændig identiske med de almindelige ESP-guitarer, men er langt billigere. ESP blev specielt kendte, da de fremstillede guitarer der blev brugt utroligt meget i thrash metal-genren, bl.a. af Metallica. Af denne grund er ESP i dag blandt de største leverandører af guitarer inden for heavy metal-genren.

Guitarmodeller 
 ESP Custom Series
 ESP Standard Series
 Signature Series
 James Hetfield
 Kirk Hammett
 Dave Mustaine
 Stephen Carpenter
 George Lynch
 Jeff Hanneman
 Richard Z. Kruspe
 Paul Landers
 Max Cavalera
 Ron Wood
 Ahrue Luster
 Jardel Paisante
 LTD Anniversary Collection
 LTD Deluxe Series
 LTD Standard Series
 EC Series
 Viper Series
 F Series
 EX Series
 M Series
 H Series
 MH Series
 AX Series
 Hybrid Series
 LTD Baritone Series
 MHB-200
 MHB-400
 VB-200
 VB-400
 Xtone Series

Eksterne henvisninger 
 http://www.espguitars.com 

Guitarproducenter
Elektronikvirksomheder fra USA
Virksomheder i Los Angeles
Ekstrasensorisk perception

Ekstrasensorisk perception (ESP) er, iflg. en parapsykologisk teori, evnen til at opfatte ting uden brug af de alment kendte sanser: synssansen, smagssansen, høresansen, lugtesansen og følesansen.

Eksempler kan være:
 Telepati – tankelæsning
 Clairvoyance – f.eks aurasyn
 Psykometri – evne til at kende til tings historie

Se også 
 Nærdøds-oplevelser

Biologi
Parapsykologi
Spiritualitet
Infinitesimalregning

Infinitesimalregning er en gren inden for matematikken, grundlagt af Isaac Newton og Gottfried Leibniz med skabelsen af differentialregning. Der var en lang kontrovers om, hvorvidt det var Newton eller Leibniz, der skabte infinitesimalregningen. Den almindelige konsensus er, at begge opdagede den uafhængigt af hinanden, men at Newton kom først, og Leibniz publicerede først.

Infinitesimalregning beskæftiger sig med "uendeligt små" ændringer af kontinuerte funktioner, dvs. matematiske funktioner, der beskriver noget, der ændrer sig "glat". Et eksempel er bevægelse; man kan ikke bevæge sig fra et sted til et andet uden at have været alle steder imellem.

For at forstå begrebet "uendeligt lille" (infinitesimal) kan man som analogi betragte fotografering: Vi tænker på et fotografi som et billede taget på et bestemt tidspunkt, men i virkeligheden er billedet eksponeret i et kort tidsrum. Jo kortere man kan gøre eksponeringstiden, jo mindre ser man rystelser etc. Hvis eksponeringstiden kunne gøres uendelig kort, ville billedet blive perfekt.

Infinitesimalregningen kan groft sagt opdeles i to tæt beslægtede discipliner: Differentialregning og integralregning.

Differentialregning beskæftiger sig med små ændringer i funktionen. Dette gøres ved at se på ændringer i grænsen, hvor ændringen bliver uendeligt lille (nul). I eksemplet med bevægelse kunne man f.eks. se på to positioner meget tæt på hinanden samt hvor lang tid, der var gået imellem dem, og på den måde beregne hastigheden. Jo tættere punkterne er på hinanden, jo mere præcis bliver beregningen af hastigheden. I grænsen, hvor punkterne falder oven i hinanden, kan man sige, hvad hastigheden var på et givet sted, præcis som når man aflæser et speedometer i en bil. Se mere i artiklen om Differentialregning.

Integralregning er det modsatte af differentialregning. Her forsøger man at lægge alle de uendeligt små dele sammen til en helhed. Som analogi kan man betragte et stykke papir (der ikke er firkantet, f.eks. en silhouet eller et kunstfærdigt klippet gækkebrev). Hvis man vil bestemme hvor stort papiret er, kunne man for at få en tilnærmelse klippe det i strimler, og måle strimlernes areal ved at måle hvor brede og lange strimlerne er. Summen af de beregnede arealer vil være en tilnærmelse til papirets areal, men vil ikke være præcist da strimlernes ender kan være skrå. Gør man strimlerne smallere, bliver tilnærmelsen bedre, og forestiller man sig, at man kunne gøre strimlerne uendeligt smalle, ville målingen af papirets areal blive præcis. Se mere i artiklen om Integralregning.

Infinitesimalregningen anvendes inden for en bred vifte af matematiske discipliner, fra den meste teoretiske og rene matematik til anvendt matematik. For fuldstændighedens skyld skal det nævnes, at infinitesimalregningen også kan behandle diskontinuerte funktioner; disse behandles typisk stykkevis, dvs. man behandler hver kontinuert del for sig.

Se også 
 Infinitesimalregningens hovedsætning

Referencer 

 
Matematiske discipliner
Lille lappedykker

Lille lappedykker (Tachybaptus ruficollis) er en fugleart i familien lappedykkere. Den er udbredt som ynglefugl i dele af Europa, Afrika og Asien. Fuglen er almindelig i Danmark i sommerhalvåret, men ses sjældent, da den mest holder til i søernes sivbræmmer. Danmark udgør sammen med Sverige nordgrænsen for artens udbredelse i Europa.

Fuglen er delvist trækfugl. En del overvintrer i Danmark, men på grund af deres ringe størrelse kan de have svært ved at overleve hårde vintre. Resten trækker længere ned i Vesteuropa om vinteren.

Beskrivelse 
Fuglen er 23-29 cm lang og er dermed den mindste lappedykker i Europa. Den vejer 125-225 gram og har et vingefang på 40-45 cm. Den kan leve i 10-15 år. Sommerdragten er mørk med sort isse og brune kinder, hals og strube. Ofte har fuglen en tydelig gul mundvig. Vinterdragten er mørk med beige halssider, bryst og flanker. Fuglen dykker ofte, når den forstyrres og kan være under vandet i 25-30 sekunder.

Den yngler i små vandhuller, kanaler og i sivbræmmerne langs søer. Reden bygges af vandplanter og gøres fast til siv eller lignende vandplanter. I maj/juni lægges 4-6 æg, som udruges på 19-25 dage.

Føde 
Dens føde består af snegle, muslinger, krebsdyr, vandinsekter og småfisk, som den dykker efter.

Kilder/Eksterne henvisninger 
 BirdLife International 2012. Tachybaptus ruficollis. IUCN Red List of Threatened Species. Version 2013.2.
 
Beskrivelsen af Lille lappedukker i Fugleinfo. 
Beskrivelsen af Lille lappedukker i Felthåndbogen.
Beskrivelsen af Lille lappedukker på Fuglenet. 

Danmarks fugle
Afrikas fugle
Fugle fra Eurasien
Lappedykkere
Sorthalset lappedykker

Den sorthalsede lappedykker () er en fugleart i familien lappedykkere. Fuglen er 28-34 cm lang og vejer 250-600 g, og ligner Nordisk lappedykker, som er betydeligt sjældnere i Danmark. Sorthalset lappedykker kan leve op til 10 år. Den yngler ved ferskvandssøer i Europa, Asien, Afrika, og Nordamerika. Danmark er omkring dens nordlige udbredelsesgrænse, og den er ualmindelig her i landet, men har dog en ret stabil bestand på 250-300 ynglepar (bestanden var mindre i perioden op til de tidlige 1980ere, men lidt højere i perioden lige efter). Den kan ses i det meste af landet, men de fleste yngler ved klare søer i Midtjylland, omend et mindre antal yngler andre steder, også nær København. Ynglebestanden er vurderet som sårbar på den danske rødliste.

Kilder og henvisninger

 BirdLife International 2012. Podiceps nigricollis. IUCN Red List of Threatened Species. Version 2013.2

Fugle fra Eurasien
Fugle fra Østafrika
Fugle fra det sydlige Afrika
Nordamerikas fugle
Lappedykkere
Gråstrubet lappedykker

Den gråstrubede lappedykker () er en fugleart i familien lappedykkere. Fuglen er 40-46 cm lang og har et vingefang på 77-85 cm. Den yngler ved ferskvandssøer i Europa, det vestlige Asien og det nordvestlige Nordamerika. I Danmark, der ligger nær artens europæiske vestgrænse, yngler gråstrubet lappedykker ret almindeligt, især i småsøer med rør langs bredden.

Beskrivelse 
Den gråstrubede lappedykker kendes i sommerdragt på den sorte isse, hvide kind og rustrøde hals. Den har en karakteristisk stemme, som lyder næsten som et grisehyl.

Den får et enkelt kuld om året med 4-5 æg, der udruges på 22-25 dage.

Føde 
Gråstrubet lappedykker spiser småfisk, store vandinsekter, snegle og små padder.

Eksterne kilder/henvisninger 

 DOF's beskrivelse af den Gråstrubede lappedykker.

Fugle fra Eurasien
Lappedykkere
Nordisk lappedykker

Den nordiske lappedykker (Podiceps auritus) er en fugleart af lappedykkere. Fuglen når en længde på 31-38 cm og har et vingefang på 46-55 cm. Fuglen yngler ved ferskvandssøer i det nordlige Europa og Asien samt på afsidesliggende steder i det nordlige USA og i en stor del af Canada. Om vinteren trækker fuglen ud til kysterne. Føden består af mindre vandinsekter, krebsdyr og mindre fisk, der fanges ved dykning.

På den danske rødliste 2019 angives at den som uddød som ynglefugl  i Danmark.>, men hvert år ses nogle få overvintrende fugle i den østlige del af landet, bl.a. på Bornholm og i Furesøen.

På den globale rødliste er den betegnet som sårbar.

Kilder og henvisninger 

 DOF's beskrivelse af Nordisk lappedykker.
 BirdLife International 2012. Podiceps auritus. IUCN Red List of Threatened Species. Version 2013.2.

Nordamerikas fugle
Fugle fra Nordasien
Lappedykkere
Tyngdefelt

I fysik er et tyngdefelt eller gravitationsfelt en model, der bruges til at beskrive den påvirkning som en stor masse har i rummet omkring sig, hvor den producerer en kraft på en anden masse. Således bruges et tyngdefelt til at beskrive gravitation og det måles i newton pr kilogram (N/kg). I den oprindelige formulering af Newtonsk gravitation blev gravitation beskrevet som en kraft mellem punkter af masse. Efterfølgende forsøgte Pierre-Simon Laplace  at modellere tyngdekraften som en del af et strålingsfelt eller en fluid, og siden 1800-tallet er tyndgekraft hovedsageligt blevet beskrevet med denne feltmodel frem for punkter.

I den generelle relativitetsteori spiller feltmodellen en mere central rolle, idet gravitation forklares som en krumning af rumtiden - det nye felt - forårsaget af objekter med masse, hvilke får andre objekter til at følge krumme kurver og altså kun tilsyneladende blive påvirket af en kraft. Tyngdekraften har således vist sig at være en fiktiv kraft.
Tyngdekraften skelnes fra andre kræfter, da den må følge ækvivalensprincippet.

Referencer 

Gravitation
Syntaksfremhævning

Syntaksfremhævning er et værktøj en programmør anvender til at overskueliggøre sin kode. Ved hjælp af syntaksfremhævning bliver kildekoden farvet ud fra en bestemt syntaks.

Typisk bruges der forskellige farver til:
 konstanter
 kommentarer
 markering af kodeblokke
 nøgleord, der har en bestemt betydning i det aktuelle programmeringssprog
 variabler
 strenge

Eksempler på syntaksfremhævning 
Følgende eksempler benytter Wikipedias syntaksfremhævning.

Eksempel i C 

/* Dette program laver ikke noget */
#include <stdio.h>

int main(int argc,char** argv) {
     return 0;
}

Eksempel i PHP 

<?php
// Enkeltlinje kommentar
$i = 0;
while ($i <= 10){
    echo "\$i er $i\n";
}
?>

Datalogi
Albatrosser

Albatrosser (latin: Diomedeidae) er en familie i ordenen af stormfugle.

Arter 
Traditionelt er albatrosserne blevet opdelt i 13 forskellige arter, men siden 1998 er det på baggrund af DNA-undersøgelser blevet almindeligt at anerkende helt op til 24 arter. Det vil sige, at tidligere underarter opfattes som selvstændige arter. Nedenfor vises de 21 arter, der foreslås af Gill og Donsker (2013), hvor ikke alle arter har danske navne:
 Galapagosalbatros, Phoebastria irrorata
 Korthalet albatros, Phoebastria albatrus
 Sortfodet albatros, Phoebastria nigripes
 Laysanalbatros, Phoebastria immutabilis
 Vandrealbatros, Diomedea exulans
 Antipode-albatros, Diomedea antipodensis
 Amsterdam-albatros, Diomedea amsterdamensis
 Tristanalbatros, Diomedea dabbenena
 Kongealbatros
 nordlige kongealbatros, Diomedea sanfordi
 sydlige kongealbatros, Diomedea epomophora
 Mørk sodalbatros, Phoebetria fusca
 Lys sodalbatros, Phoebetria palpebrata
 Gulnæbbet albatros
 Atlantisk gulnæbbet albatros, Thalassarche chlororhynchos
 Indisk gulnæbbet albatros, Thalassarche carteri
 Gråhovedet albatros, Thalassarche chrysostoma
 Sortbrynet albatros, Thalassarche melanophris
 Thalassarche melanophris melanophris
 Thalassarche melanophris impavida
 Bullers albatros, Thalassarche bulleri
 Thalassarche bulleri bulleri
 Thalassarche bulleri platei
 Hvidkronet albatros, Thalassarche cauta
 Thalassarche cauta cauta
 Thalassarche cauta steadi
 Chathamalbatros, Thalassarche eremita
 Grårygget albatros, Thalassarche salvini

Traditionelle arter 
De 13 traditionelle arter med alle underarter:

 Laysanalbatros, Phoebastria immutabilis
 Sortfodet albatros, Phoebastria nigripes
 Galapagosalbatros, Phoebastria irrorata
 Korthalet albatros, Phoebastria albatrus
 Kongealbatros, Diomedea epomophora
 Diomedea epomophora sanfordi
 Diomedea epomophora epomophora
 Vandrealbatros, Diomedea exulans
 Diomedea exulans dabbenena
 Diomedea exulans amsterdamensis
 Diomedea exulans antipodensis
 Diomedea exulans gibsoni
 Diomedea exulans exulans
 Mørk sodalbatros, Phoebetria fusca
 Lys sodalbatros, Phoebetria palpebrata
 Gulnæbbet albatros, Thalassarche chlororhynchos
 Thalassarche chlororhynchos chlororhynchos
 Thalassarche chlororhynchos carteri
 Gråhovedet albatros, Thalassarche chrysostoma
 Sortbrynet albatros, Thalassarche melanophris
 Thalassarche melanophris melanophris
 Thalassarche melanophris impavida
 Bullers albatros, Thalassarche bulleri
 Thalassarche bulleri bulleri
 Thalassarche bulleri platei
 Hvidkronet albatros, Thalassarche cauta
 Thalassarche cauta cauta
 Thalassarche cauta steadi
 Thalassarche cauta eremita
 Thalassarche cauta salvini

Noter

Kilder 
 Danske navne på alverdens FUGLE Arkiveret version fra juli 2013.

Stormfugle
Last Resort

'
Last Resort er en sang fra Papa Roachs Infest-album. Last Resort kan dog også henlede til en musikvideo eller single, men hvor begge er et led i promoveringen af sangen. Last Resort blev også Papa Roachs internationale gennembrud, hvor de før Last Resort og Infest-albummet egentlig kun var udbredte i deres lokale område Vacaville og Sacramento.

Last Resort handler om selvmord, og er skrevet ud fra en værelseskammerat, forsangeren Jacoby Shaddix, engang havde. Sangen fik enormt god omtale, og bandet modtog mange breve fra lyttere, der takkede for empatien i sangen.

Last Resort var også den første musikvideo Papa Roach nogensinde lavede. I videoen ser man delvist scener hvor bandet optræder på en kvadratisk scene, og med fans hele vejen rundt, og delvist scener fra værelserne hos udvalgte teenagere.

Under touren i 2004 og 2005 blev Last Resort som regel spillet som den sidste sang ved alle koncerterne.

Papa Roach
Sange fra 1999
Singler fra 2000
Albatros

Albatros har flere betydninger:
 Albatros – en fællesbetegnelse for arter af albatros-familien
 Albatros (stengrund) – en stengrund ud for Sjællands Odde
Stormsvaler

Stormsvaler (Hydrobatidae) er en familie i ordenen af stormfugle.

Klassifikation 
Familie: Stormsvaler Hydrobatidae
 Slægt: Oceanites
 Wilsons stormsvale, Oceanites oceanicus
 Pincoya Storm Petrel (engelsk navn), Oceanites pincoyae
 Hvidbuget stormsvale, Oceanites gracilis
 Slægt: Garrodia
 Grårygget stormsvale, Garrodia nereis
 Slægt: Pelagodroma
 Fregatstormsvale, Pelagodroma marina
 Slægt: Fregetta
 Sortbuget fregatstormsvale, Fregetta tropica
 Maoristormsvale, Fregetta maoriana
 Hvidbuget fregatstormsvale, Fregetta grallaria
 Slægt: Nesofregetta
 Hvidstrubet stormsvale, Nesofregetta fuliginosa
 Slægt: Hydrobates
 Lille stormsvale, Hydrobates pelagicus
 Slægt: Oceanodroma
 Dværgstormsvale, Oceanodroma microsoma
 Galapagosstormsvale, Oceanodroma tethys
 Madeirastormsvale, Oceanodroma castro
 Monteiro's Storm Petrel (engelsk navn), Oceanodroma monteiroi
 Cape Verde Storm Petrel (engelsk navn), Oceanodroma jabejabe
 Mørkrygget stormsvale, Oceanodroma monorhis
 Stor stormsvale, Oceanodroma leucorhoa
 Grå stormsvale, Oceanodroma markhami
 Sodfarvet stormsvale, Oceanodroma tristrami
 Sort stormsvale, Oceanodroma melania
 Guadelupestormsvale, Oceanodroma macrodactyla (formentlig uddød)
 Japansk stormsvale, Oceanodroma matsudairae
 Askestormsvale, Oceanodroma homochroa
 Ringstormsvale, Oceanodroma hornbyi
 Kløfthalet stormsvale, Oceanodroma furcata

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.

Stormfugle
Sort

Sort

Sort er den akromatiske farve / lysintensitet, som hjernen registrerer, når den betragtede genstand ikke sender lys ind i øjet. Sort er altså "fravær af lys" og regnes ikke som en egentlig farve.

Det er meget vanskeligt at fremstille pigmenter, som har den egenskab at opsuge alt lys. Ofte har man brugt "kønrøg" til sortfarvning (det er kulstof i form af sod). Hvid, der reflekterer alt lys, er sorts modsætning. I sin reneste form har sort ingen nuancer. Dog taler man i almindelig tale om at sort har nuancer.

Symbolik 
 
Sort symboliserer det absolutte ur-kaos. Sort står for natten, skræk, ulykke, tilintetgørelse, død, mismod, tungsind og alvor. Siden Alexander den Stores død 323 f.Kr. har sort været sorgens farve i Vesten.

I kristendommen er sort udtryk for andagt, syndsbevidsthed, anger, bod, forsagelse, men også et løfte om kommende opstandelse. Fornægtelsen af den jordiske forfængelighed (præstens sorte kjole). Djævelen afbildes i sort. Sorte messer som symbol på forhånelse af Gud. Judas Iskariot afbildes i nogle kirker med sort glorie.

Guder knyttet til dødsriget havde sort som symbolfarve (Hekate, Ceres, Pluto). Den hinduistiske gudinde Kali er sort, hvor farven nærmere forbindes med frugtbarhed. Romaernes (sigøjnernes) skytshelgeninde Sarah er en mørk kvindeskikkelse.

Sort klædedragt kan symbolisere fromhed, sædelighed, alvor. Borgerlighed og borgerskab (sort smoking, jakkesæt, kjole og hvidt). 

I Kina associeres sort med elementet vand og retningen nord, og det kvindelige princip yin. Den kinesiske kejser Shi Huang-ti valgte sort som symbolfarve, ærens og dødens farve, fordi 'vand slukker ild'. Grækerne mente, at den sorte galde havde forbindelse med melankolien. Ved det spanske hof var det tidligere farven for alvorlig værdighed.

I alkymien er sort (nigredo) urmateriens forvandling til de vises sten.

Ordet bruges mange steder i sproget: sort uheld, ser sort ud, sort humør, sort samvittighed. Familiens sorte får, på den sorte liste, sort magi. Sort kat betyder ulykke.

Dybdepsykologisk symboliserer farven ubevidsthed, hensynken i mørke og sorg. Moderkompleks, frugtbarhed, hemmelighed. 

I auraen er sort jeg'ets farve, egoet, selviskhed. I form af pæne linjer i auraen tydes det positivt som gavnligt.

Stjernetegnet stenbukkens farve er sort. Sort er farven for planeterne Saturn, Uranus og Mars og himmellegemet Pluto.

Se også 
 Sortlegeme
 Farve
 RGB-farver
 Web-sikre farver

Farver
Louisville

Louisville er Kentuckys største by og den 26. største by i USA. Byen blev grundlagt i 1778 og er opkaldt efter den franske konge Ludvig XVI.

Byen har  indbyggere og med forstæder ca. 1.200.000. Louisville ligger i Jefferson County, midt-nord i delstaten på grænsen til Indiana og nær Ohiofloden.

Blandt andre Muhammad Ali og Disney-tegneren Don Rosa kommer fra Louisville.

Se også 
 Louisville Vandtårn

Referencer

Eksterne henvisninger 

 

Byer i Kentucky
David Buckner

David John Louis Buckner (født 29. maj 1976) er en trommeslager fra USA, der er bedst kendt for sit arbejde i hardrockbandet Papa Roach fra 1993 til 2008.

I 2008 dannede Buckner sammen med Jake Desrochers et band med navnet Last Angels.

Se også 
 Jacoby Shaddix
 Jerry Horton
 Tobin Esperance

Trommeslagere fra USA
Tobin Esperance

Tobin Joseph Esperance (født 14 november 1979) er en amerikansk bassist, der er bedst kendt for at være med i Papa Roach. Han kom med i Papa Roach i 1996, da bandet på det tidspunkt så sig nødsaget til at fyre Will James.

Tobin Esperance fungerer overvejende som ham, der skaber musikken. Derfor har han også en akustisk guitar i stort set alle rum i sit hus, hvis han nu pludselig skulle komme på en idé. Mange af Papa Roachs sange er ydermere blevet til i bagenden af deres tourbus, hvor han yderligere har to guitarer.

Se også 
 Jacoby Dakota Shaddix
 Jerry Horton
 David Buckner

Papa Roach
Bassister fra USA
Postulat

Postulat (fra , at spørge) har flere betydninger:
 Postulat (antagelse) - i betydningen antagelse.
 Postulat - prøvetidsrum.
Antagelse

Antagelse (el. postulat (latin: postulatum)) er betegnelse for en opfattelse/mening, man kan have (men ikke nødvendigvis har) om et faktisk forhold i nutiden, fortiden eller fremtiden. Er synonymer med påstand.  F.eks. kan en antagelse være, at den næste regering i Danmark bliver en socialdemokratisk ledet mindretalsregering med SF som koalitionspartner med støtte fra Enhedslisten og De Radikale.

Sandhedsværdi 
Om en antagelse gælder i almindelighed, at den, med mindre sandhedsværdien i forvejen er kendt, kan være en af flg.:
 sand
 usand
 sandsynlig
 tvivlsom
 hypotetisk

Af disse muligheder er den sidste (femte) for så vidt den mest interessante. Den benyttes nemlig flittigt i pædagogisk sammenhæng og som et grundelement i mange argumentationer, herunder videnskabelige, tekniske og politiske argumentationer. Meningen hermed er selvfølgelig at få eventuelle opponenters mening til at fremstå som absurd, således at kun den rigtige mening, dvs. argumentatorens egen står tilbage som den eneste overbevisende mulighed.

Eksempel på brug af en hypotetisk antagelse 
Lad os antage, at det er muligt for en dygtig tryllekunstner at forudsige udfaldet af en lottotrækning. Jamen hvis det er tilfældet, hvorfor i alverden så spilde sin tid med gøgl, når man i stedet ville kunne indkassere lottogevinster i millionstørrelse på stribe. En dygtig tryllekunstner ville vel næppe være så tåbelig. Ergo kan man roligt gå ud fra, at den slags postulerede magiske numre selvklart er ren svindel.

Se også 
 Grundantagelse - aksiom
 Sandsynlighed (matematisk)
 Logik

Noter 

 
Logik
Ord og vendinger